Diari Oficial de la Generalitat Valenciana


Sumari del DOGV 3125, del 19-11-1997 (1997/11314)

ACORD de 23 de setembre de 1997, de la Comissió Territorial d'Urbanisme de Castelló, pel qual es va aprovar la modificació puntual núm. 2 de les Normes Subsidiàries de Tales, en l'àmbit de la UE-3.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3125

Data del DOGV
:   19-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11913


Data del document
:   23-09-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3788 ACORD de 23 de setembre de 1997, de la Comissió Territorial d'Urbanisme de Castelló, pel qual es va aprovar la modificació puntual núm. 2 de les Normes Subsidiàries de Tales, en l'àmbit de la UE-3. [97/X11374]
  
Vist l'expedient de modificació de les Normes Subsidiàries de Tales, del qual resulten els següents:
  
Antecedents de fet
  
Primer
  
L'Ajuntament, el dia 28 de maig de 1997, va acordar sotmetre a exposició pública el document, mitjançant edictes inserits en el Diari Oficial de la Generalitat Valenciana, núm. 3.020, de 24 de juny de 1997, i en el periòdic Mediterráneo de 6 de juny de 1997. Durant el període d'exposició pública no es va produir cap al·legació, i el ple de l'Ajuntament procedeix a aprovar-lo provisionalment el 29 de juliol de 1997.
  
Segon
  
La documentació aportada consisteix en memòria informativa i justificativa, plans d'informació i plans d'ordenació de la modificació proposada.
  
Tercer
  
L'objecte de la modificació és introduir uns ajustos en les alineacions i crear una nova zona verda en la unitat d'execució núm. 3, delimitada per les normes subsidiàries vigents.
  
Així es proposa reduir l'amplària del vial de 9 a 8 metres. Crear un xamfrà en la confluència d'aquest amb el c/ de la Constitució i una zona verda en la intersecció amb la C-223.
  
Fonaments de dret
  
Primer
  
En la tramitació de la modificació l'Ajuntament de Tales no ha tingut en compte que la disposició addicional tercera de la LRAU estableix que la competència municipal d'acordar la submissió del planejament general a informació pública correspon al Ple, excepte previsió distinta del Reglament Orgànic Municipal.
  
A partir de la constatació d'aquest fet, ara hem de discernir si això ha de tenir algun tipus de conseqüències invalidants que requerisca la necessitat de retrotraure l'expedient fins el moment anterior a l'obertura de l'exposició al públic de la modificació. Per a això hem de tenir en compte allò que s'ha establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP). L'article 63.1 de la LRJAP estableix que el defecte de forma només determinarà l'anul·labilitat quan l'acte manque dels requisits formals indispensables per a aconseguir un fi o que done lloc a la indefensió dels interessats. En aquest cas, la qüestió de l'òrgan que va acordar sotmetre l'expedient a informació pública implica un defecte de forma que no ha donat lloc a indefensió ni és indispensable per a aconseguir el fi del procediment, atès que l'exposició al públic ha sigut correctament realitzada. A més, el Ple, en el moment de l'aprovació provisional, ha pogut resoldre sobre l'expedient, amb la qual cosa igualment s'hauria produït la revalidació, amb conservació d'actes de tràmit anteriors previstos en els articles 66 i 67 de la LRJAP. Per tant, aquest defecte en la tramitació municipal no té conseqüències invalidants, i no impedeix que ara es puga aprovar el projecte.
  
Per tot l'anteriorment exposat, es pot entendre que la tramitació ha sigut correcta, i la documentació està completa en compliment d'allò que s'ha disposat en l'article 27, en relació amb 55, els dos de la Llei 6/94, de la Generalitat Valenciana, Reguladora de l'Activitat Urbanística (LRAU).
  
Segon
  
La modificació proposada, en reduir-se l'amplària del vial, implica un augment de l'aprofitament lucratiu privat, quantificat en 139 m², per a la qual cosa, en compliment de l'article 55.3 de la LRAU, es proposa la creació d'una dotació de zona verda en la intersecció del vial de nova creació i la CV-223, amb això s'entén àmpliament compensat el desequilibri inicialment introduït.
  
D'altra banda, i en compliment de l'article 19, en relació amb els límits de la potestat de planejament, s'assenyala que la modificació es produeix en una àrea on la densitat és inferior als 10.000 m²/ha, per això s'entén complit aquest requisit legal.
  
Tercer
  
La modificació està d'acord amb allò que s'ha establit en la LRAU i la resta de la normativa aplicable i, des de l'exercici autonòmic dels comesos enumerats en l'article 40.1 de la citada llei, no hi ha obstacle per a la seua aprovació definitiva.
  
Quart
  
De conformitat amb els articles 8. a) i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a l'aprovació definitiva del conseller d'Obres Públiques, Urbanisme i Transports, o bé sotmetre la seua proposta a dictamen previ de la Comissió Territorial d'Urbanisme, dictamen que, en el cas de municipis menors de 50.000 habitants (com el cas de Tales), tindrà directament l'efecte de resolució executòria.
  
Segons tot el que antecedeix, la Comissió Territorial d'Urbanisme, en sessió de 23 de setembre de 1997, acorda aprovar definitivament la modificació puntual núm. 2 de les Normes Subsidiàries de Tales en l'àmbit de la UE-3.
  
Contra l'anterior acord, que no posa fi a la via administrativa, es pot interposar recurs ordinari davant del conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.
  
Castelló, 23 de setembre de 1997. El secretari de la Comissió Territorial: Joaquín Llidó Silvestre.